Úbeda
<s>Úbeda (arapski: أُبَّدَة الْعَرَب, Ubbada al-`Arab) je grad u provinciji Jaen španjolske autonomne zajednice Andaluzije.</s><s>Zajedno sa susjednim gradom Baezom uživao je naklonost bogatih obitelji koje su izgradile  brojne renesansne palače i crkve koje su izvrsno sačuvane.</s><s>God. 2003. njihova povijesna središta su upisana na UNESCO-v popis mjesta svjetske baštine u Europi.</s>

<s>Úbeda je jedno od najvažnijih naselja provincije Jaén i središte općine Loma de Úbeda.</s><s>U njoj se nalazi oblasna bolnica, univerzitet, zgrade lokalne uprave, te općinski sud.</s><s>Úbeda je poljoprivredno središte pokrajine kao jedan od najvećih proizvođača maslinovog ulja.</s><s>Malo izvan grada nalazi se park prirode Sierra de Cazorla, Segura y las Villas.</s>

<s>Svake godine u svibnju održava se glazbeni i plesni festival koji uključuje jazz, flamenco, te simfonijsku i komornu glazbu.</s>

<s>Historija</s>

<s>Nedavnim arheološkim istraživanjima pronađeni su slojevi prarimskog naselja u Úbedi, oni slojevi koje su napravili Rimljani i Vizigoti.</s><s>Tokom muslimanskog osvajanja Iberskog poluotoka, ovo naselje je postalo važnim gradom Ubbadat-Al-Arab (أُبَّدَة الْعَرَب), prijestolnicom pokrajine Jaén koja se tada prostirala na više od 35.000 hektara.</s>

<s>Tokom rekonkviste Ferdinand III.</s><s>Kastiljski ("Sveti") je 1233. godine grad oteo od muslimanskih vladara i jedno vrijeme su u njemu u suživotu živjeli Muslimani, Židovi i Kršćani.</s><s>Tokom tog perioda područje grada Úbeda se povećalo i uključivalo je područje od grada Torres de Acúna (Granada) do grada Santisteban del Puerto, uključujući gradove kao što su Albánchez de Úbeda, Huesa, Canena, Cabra del Santo Cristo i Quesada (Torreperogil).</s><s>Sukobi lokalnih plemića u 14. i 15. vijeku su otežavali njegov razvoj, no te sukobe su okončali hrišćanski vladari Kastilje koji gradu daju određene privilegije, s obzirom da se nalazio na granici muslimanske Granade i hrišćanskog kraljevstva Kastilja-La Mancha.</s><s>Prije svega naselili su stanovništvo iz Leóna i Kastilje, a osnovano je i upravno vijeće "Fuero de Cuenca" od srednjeg plemstva, koje se borilo za dvorsku službu.</s>

<s>Úbeda je počela prosperirati usponom lokalnih plemića poput Francisca de los Cobosa koji je postao državnim premijerom Karla V..</s><s>Tokom 16. vijeka Mudéjar stanovništvo je ostvarilo procvat poljoprivrede, te obrta lončarstva i esparto (snažna trava) pletarstva, što je dovelo do porasta broja stanovnika od preko 18.000.</s><s>U gradu tada niču mnoge znamenite građevine arhitekata kao što su: Diego de Siloé, Berruguete, i Andres de Vandelvira.</s>

<s>Zlatno doba grada je završilo tokom 18. vijeka, nakon nekoliko prirodnih katastrofa.</s><s>Grad se pokušao oporaviti, ali je obnovu spriječio Španski rat za neovisnost protiv Napoleona početkom 19. vijeka.</s><s>Tek krajem istog vijeka grad se počinje obnavljati zahvaljujući uvođenju novina u poljoprivredi i industrijskoj proizvodnji.</s>

<s>Znamenitosti</s>

<s>U gradu se nalazi 48 spomenika i još oko 100 građevina od povijesnog i umjetničkog značaja, od kojih su gotovo svi u renesansnom stilu.</s><s>God. 1975. dobili su priznanje od Vijeća Europe kao jedinstveni primjer Renesansnog grada, a 2003. godine postali su UNESCO-va svjetska baština, zajedno s povijesnim središtem grada Baeza.</s>

<s>Najznamenitiji je monumentalni gradski trg Vázquez de Molina koji je okružen renesansnim građevinama kao što su:
 Palača vijenaca (Palacio de las Cadenas) nazvana po ukrasnom frizu u obliku lanca na njenom pročelju.</s><s>Gospina crkva kraljevskog Alcázaresa (Iglesia de Santa María de los Reales Alcázares) koja je izgrađena preko maurske džamije, u više stilova (gotika, renesansa, barok), a zbog oštećenja tijekom Španjolskog građanskog rata je zatvorena i još traje njena obnova.</s><s>Spasiteljeva kapela (Capilla del Salvador) koja je mauzolej lokalnih plemića, a ima dekorativnu metalnu pregradu koju je izradio kovač Bartolomé de Jaen.</s><s>Bolnica sv. Jakova (Hospital de Santiago) arhitekta Vandelvira iz kasnog 16. stoljeća ima kvadratični zvonik i otmjeno renesansno dvorište; danas je Gradska vijećnica.</s><s>Biskupska palača iz 16. stoljeća u kojoj je danas smješten Hotel Parador.</s>

<s>Gradovi prijatelji</s>

<s>Chiclana de la Frontera, Španija
  Lège-Cap-Ferret, Francuska</s>

<s>Bilješke</s>

<s>Vanjske veze
Virtualni obilazak Úbede  (stranice općinskog vijeća)</s>

<s>Gradovi u Španiji
Svjetska baština u Španiji</s>

